**Ministru kabineta noteikumu projekta “Grozījumi Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar Ministru kabineta 2010.gada 26.augusta rīkojumu Nr.513 “Par pasākumu plānu ēnu ekonomikas apkarošanai un godīgas konkurences nodrošināšanai 2010.-2013.gadam” apstiprinātā pasākumu plāna ēnu ekonomikas apkarošanai un godīgas konkurences nodrošināšanai 2010.-2013.gadam 46.punkts.  Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” 2.4.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Par tiesībām rīkot pārbaudes (1.punkts)*  Saskaņā ar Saeimā 2015.gada 30.novembrī pieņemto likumu “Grozījumi Azartspēļu un izložu likuma” ir precizēti Azartspēļu un izložu likuma 1.panta 3. un 8.punktā ietvertie termini “azartspēļu organizētājs” un “izložu organizētājs” un līdz ar to Izložu un azartspēļu uzraudzības inspekcijai (turpmāk – Inspekcija) ir tiesības kontrolēt gan licencētus, gan nelicencētus azartspēļu un izložu organizētājus, kā arī attīstoties interaktīvajām azartspēlēm un izlozēm, kontrole un uzraudzība notiek attālināti, izmantojot elektronisko sakaru pakalpojumus, tādēļ nav iespējams uzskaitīt visas vietas, kur var tikt rīkotas pārbaudes. Lai ar Ministru kabineta 2006.gada 27.jūnija noteikumu Nr.512 “Azartspēļu un izložu organizēšanas un uzturēšanas uzraudzības un kontroles kārtība” (turpmāk – noteikumi) 2.punktu netiktu ierobežots vietu uzskaitījums, kurās Inspekcija tiesīga rīkot pārbaudes, ar Ministru kabineta noteikumu projekta “Grozījumi Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība”” (turpmāk – Noteikumu projekts) 1.punktu paredzēts izslēgt noteikumu 2.punktu.  *Grozījumi saistībā ar azartspēļu organizēšanas procesa izmaiņām (2., 3., 4., 8. un 9.punkts)*  Ņemot vērā to, ka noteikumu 10.punkts ir zaudējis spēku, Noteikumu projekts paredz redakcionāli precizēt noteikumu 11.1.apakšpunktu, izslēdzot atsauci uz noteikumu 10.punktu.  Noteikumu 11.6. un 11.10.apakšpunktā veikti redakcionāli precizējumi, izslēdzot normas, kas paredz Inspekcijai tiesības pārbaudīt azartspēļu automātu un iekārtu marķēšanas kārtības ievērošanu un marķējuma zīmju piestiprināšanu uz azartspēļu automāta vai iekārtas, jo no Azartspēļu un izložu likuma ir izslēgtas normas, kas noteica prasības azartspēļu automātu un iekārtu marķēšanai.  Ņemot vērā, ka kazino spēlēs jau kādu laiku naudas plūsmai netiek izmantotas naudas kastes un visa naudas plūsma notiek caur kazino kasi, nav nepieciešama nodrošinājuma zīmju lietošana pēc kazino inkasācijas procesa. Noteikumu projektā paredzēts svītrot noteikumu 21.punktā un 22.6.apakšpunktā ietvertās prasības kazino inkasācijas procesā izmantot nodrošinājuma zīmi. Paredzēts, ka pēc kazino inkasācijas veikšanas tā vieta, kur glabā spēļu galdu visu naudas un žetonu kastu atslēgas, Inspekcijas amatpersonai nebūs jānoslēdz ar nodrošinājuma zīmi, līdz ar to Inspekcijas amatpersonai kazino inkasācijas protokolā nebūs jānorāda nodrošinājuma zīmes numurs.  *Par azartspēļu automātu saslēgšanu vienotā tīklā (5., 6., 7. un 10.punkts)*  Saskaņā ar Azartspēļu un izložu likuma 24.panta otro daļu un Pārejas noteikumu 17.punktu no 2019.gada 1.janvāra ir paredzēts uzsākt vienotās azartspēļu automātu kontroles un uzraudzības sistēmas ieviešanu. Noteikumu projekts, sākot ar 2019.gada 1.janvāri, paredz Inspekcijas amatpersonām jaunas tiesības – pārbaudīt, vai ievērotas normatīvajos aktos noteiktās prasības vienotajai azartspēļu automātu kontroles un uzraudzības sistēmai.  Sakarā ar vienotās azartspēļu automātu kontroles un uzraudzības sistēmas ieviešanu, sākot ar 2019.gada 1.janvāri, zaudē aktualitāti prasība, ka azartspēļu automāta inkasācijas aktam ir jābūt stingrās uzskaites dokumentam. Tādējādi Noteikumu projekts paredz noteikumu 11.11.apakšpunktu izteikt jaunā redakcijā, nosakot, ka azartspēļu automāta inkasācijas aktam vairs nebūs jābūt stingrās uzskaites dokumentam.  Ar Noteikumu projekta 7.punktu paredzēta iespēja, ka Inspekcijas amatpetrsona var piedalīties kazino inkasācijas procesā arī attālināti, izmantojot elektronisko sakaru starpniecību. |
| 3. | Projekta izstrādē iesaistītās institūcijas | Inspekcija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Azartspēļu un izložu organizētāji. Latvijā ir 13 azartspēļu organizētāji un VAS “Latvijas Loto”, kas organizē valsts mēroga izlozes.  Inspekcija, kura pārbaudīs, vai ievērotas normatīvajos aktos noteiktās prasības vienotajai azartspēļu automātu kontroles un uzraudzības sistēmai. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums azartspēļu un izložu organizētājiem neradīs papildu administratīvo slogu. Inspekcijai projekta tiesiskais regulējums papildu administratīvo slogu neradīs, bet, ievērojot faktu, ka tiek piedāvāti jauni azartspēļu un izložu veidi, Inspekcija pārbaužu veikšanā izmantos citas, papildu metodes un ierīces. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Vienotās azartspēļu automātu kontroles un uzraudzības sistēmas ieviešanas un uzturēšanas izmaksas Inspekcija nodrošinās piešķirto budžeta līdzekļu ietvaros. Izmaksas tiks segtas no Finanšu ministrijas budžeta apakšprogrammas 39.02.00 “Izložu un azartspēļu organizēšanas un norises uzraudzība”.  Vienotās azartspēļu automātu kontroles un uzraudzības sistēmas ieviešanas un uzturēšanas izmaksas Inspekcijai ir atspoguļotas Ministru kabineta2016.gada 20.decembranoteikumu Nr.821 “Noteikumi par vienotās azartspēļu automātu kontroles un uzraudzības sistēmas ieviešanas un uzturēšanas kārtību, sistēmā iekļaujamiem datiem un to apmaiņas kārtību”sākotnējās ietekmes novērtējuma ziņojuma (anotācijas) III sadaļā. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par Noteikumu projekta izstrādes uzsākšanu Finanšu ministrijas mājaslapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai Latvijas Darba devēju konfederācijai un biedrībai “Latvijas Spēļu biznesa asociācija”. |
| 3. | Sabiedrības līdzdalības rezultāti | Latvijas Darba devēju konfederācija un biedrība “Latvijas Spēļu biznesa asociācija” saskaņoja noteikumu projektu bez iebildumiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Tiks paplašinātas Inspekcijas funkcijas. Jaunu institūciju izveide, esošo institūciju likvidācija vai reorganizācija netiek paredzēta.  Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Finanšu ministre Dana Reizniece-Ozola

Avotiņa, 67095515

[inga.avotina@fm.gov.lv](mailto:inga.avotina@fm.gov.lv)